Ақтөбе облысы
Шалқар қаласы
«Бәйтерек» бөбекжай-бақшасының 
[bookmark: _GoBack]тәрбиешісі : Қанатова Мейрамгүл Жаңабергенқызы
Тақырыбы: «Үй құстары»
Мақсаты: Балалардың құстар, олардың тіршілік ету жайлары туралы түсініктерін кеңейту. Үй құстарының тіршілігі туралы түсініп айтып беруге үйрету. Үй құстарына жасалған қамқорлығы  туралы ұғымдарды қалыптастыру. Олардың көбеюі, адамға әкелетін пайдасы туралы айта отырып, оларға қамқорлықпен ұарауға тәрбиелеу. 
     Тәрбиеші: 
    Балалар бүгін бізде ерекше күн. Себебі бізге қонақтар келіпті. Қане бәріміз келген қонақтармен амандасып алайық.
      Амансың ба көк аспан
     Амансың ба жер ана
     Амансыңдар ма достарым,
    Сәлеметсіздер ме апайлар!
    Балалар барлығымыздың ауылда аталарымыз, әжелеріміз тұрады. Олар ауылда мал ұстайды., сонымен бірге үй құстарын да ұстайды. Олай болса біз бүгін үй ұүстары туралы әңгімелейтін боламыз. 
    Қане кім қандай үй құстарын біледі?
Балалар: Әтеш, тауық, үйрек, қаз.
Тәрбиеші: Дұрыс айтасыңдар.
    Тақтаға үй құстарының суреті ілінеді.
Балаларға үй құстарының аттарын атау.
(Осы кезде сырттан дауыс естіледі)
Тәрбиеші: Балалар, бұл кім болды екен?
Топқа Қожанасыр ата кіріп келеді.
Тәрбиеші: Бізге Қожанасыр ата қонаққа келіпті. 
· Сәлеметсіз бе, ата, төрлетіңіз.
Қожанасыр: Мен осында тамаша, өнерлі балалар бар деп естіп, сендерге келдім. Сендерге бір қоржын сыйымды сонау алыс дерден арқалап келе жатқан едім. Қазір мен сендерге сыйымды берейін. 
(Осы кезде «Ку – ка- ре – ку» деген дауыс шығады.
Тәрбиеші: Бұл ненің  дауысы?
Балалар: Әтеш.
Тәрбиеші: Қане, Кәусар бері кел, сен көрші мына қоржыңда не бар екенін.
Кәусар әтешті алып шықты.
Тәрбиеші: Әтеш қандай балалар? Сипаттап бере аласыңдар ма?
Балалар: Әтеш үлкен, әдемі , күшті.
Тәрбиеші: Әтештің түсі қандай?
Балалар: Түсі сары, басында айдары бар, сақалы бар.
Тәрбиеші: Өте жақсы балалар.
Қожанасыр: Бәрекелді, өнерлі балалар екенсіңдер. 
Тәрбиеші: Қожанасыр ата қоржында тағы бір нәрсе бар сияқты
Осы кезде  Ко-ко-ко деген дауыс шығады. 
Қайнар шығып қоржыннан тауықты алып шығады.
Тәрбиеші: Балалар қараңдаршы тауық қандай?
Балалар: Тауық кішкентай.
Тәрбиеші: Тауықта не бар?
Балалар: Тауықтың екі қанаты , аяғы бар, көзі, тұмсығы  бар.
Тәрбиеші: Тауықта да кішкентай айдар болады.
Тауықтың жанында балапандар жүреді. Неге?
Балалар: Өйткені тауық балапандардың анасы. 
Осы кезде шиқ-шиқ деген дауыс шығады.
Тәрбиеші: Қожанасыр ата тағы бізге қандай сыйлық алып келді екен. Келе ғой Мирас. Қоржынды ұарай ғой. Мирас қоржыннан балапан ойыншықты алып шығады. 
Тәрбиеші: Бұл не?
Балалар: Балапан
Тәрбиеші: Балапан қандай?
Балалар: Балапан кішкентай , түсі сары, жұмсақ.
Тәрбиеші: Дұрыс, балапанның да аяқтары, көздері, денесі болады. Кішкентай қанаттары да бар. Тауықтың балапаның шөже дейді. Сонымен балалар тауықтың балапаның қалай атаймыз?
Балалар: Шөже
                         Сергіту сәті
Қағып, қағып қанатын,
Қаңқылдайды қаздарым.
Қаңқ – қаңқ қаздарым,
Қаңқ – қаңқ қаздарым.
Тәрбиеші: Балалар, үй құстары не жейді, не ішеді?
Балалар: Жем жейді, бидай жейді, құстар су ішеді.
Қожанасыр: Балалар, мен сендерге ризамын, сендер ақылды бала екенсіңдер. Бірақ маған да жол жүру керек. Мен енді кетейін. Сау болыңдар балаларым!
Балалар: Сау болыңыз, Қожанасыр ата!
Тәрбиеші:  Балалар, біз бүгінгі ҰОҚ не туралы айттық?
Балалар: Үй құстары.
Тәрбиеші: Қандай құстарды Қожанасыр ата бізге сыйға әкелді?
Балалар: Әтеш, тауық, балапан.
Тәрбиеші: Балалар сендерге бүгінгі ҰОҚ ұнады ма?
Балалар: Иә ұнады.
Тәрбиеші: Көп рахмет!
